Source: https://www.slov-lex.sk/pravne-predpisy/SK/ZZ/1991/563/19961001.html
Timestamp: 2020-02-18 21:39:38+00:00
Document Index: 16553054

Matched Legal Cases: ['§ 10', '§ 20', '§ 2', '§ 8', '§ 769', '§ 10']

Časová verzia predpisu účinná od 01.10.1996 do 30.06.1998
Tento zákon ustanovuje rozsah a spôsob vedenia účtovníctva a jeho preukázateľnosti pre všetky právnické osoby a ďalej pre fyzické osoby, ktoré prevádzkujú podnikateľskú alebo inú zárobkovú činnosť podľa osobitných predpisov,1) pokiaľ preukazujú na daňové účely svoje výdavky vynaložené na dosiahnutie a udržanie príjmov.
Účtovné jednotky účtujú v sústave podvojného alebo jednoduchého účtovníctva o stave a pohybe majetku a záväzkov, o rozdiele majetku a záväzkov,2) o nákladoch a výnosoch alebo výdavkoch a príjmoch a o výsledku hospodárenia (predmet účtovníctva); použitie príslušnej účtovnej sústavy účtovnými jednotkami ustanovuje zákon.
Účtovné jednotky sú povinné dodržiavať pri vedení účtovníctva účtové osnovy a postupy účtovania, usporiadanie položiek účtovnej závierky a obsahové vymedzenie týchto položiek, rozsah údajov na zverejnenie z účtovnej závierky, postupy na vykonanie konsolidácie účtovnej závierky, ktoré ustanoví Federálne ministerstvo financií a vyhlasuje ich oznámením o ich vydaní v Zbierke zákonov.3)
Účtovníctvo sa vedie za účtovnú jednotku ako celok. Osobitný zákon môže ustanoviť prípady, keď účtovná jednotka musí účtovať o majetku a záväzkoch, s ktorými nakladá vo vlastnom mene, oddelene od svojho majetku a záväzkov.
Účtovníctvo sa vedie v peňažných jednotkách česko-slovenskej meny a v prípadoch ustanovených v § 10 súčasne aj v cudzích menách.
Poverením podľa odseku 1 sa nezbavuje účtovná jednotka zodpovednosti za vedenie účtovníctva.
V sústave jednoduchého účtovníctva účtujú
príspevkové organizácie, ktorých ročný objem výdavkového rozpočtu nepresahuje 500 000,– Kčs,
politické strany a politické hnutia, občianske združenia, ich organizačné zložky a orgány, ktoré majú právnu subjektivitu, združenia právnických osôb a nadácie, pokiaľ nepodnikajú alebo pokiaľ ich príjmy nedosiahli v predchádzajúcom roku výšku 3 000 000,– Kčs,
cirkvi a náboženské spoločnosti, ich orgány a cirkevné inštitúcie, ktoré majú právnu subjektivitu, pokiaľ nepodnikajú alebo pokiaľ nie sú príjemcami dotácií z príslušných štátnych rozpočtov.
Účtovanie v cudzích menách
V účtovníctve sa používajú cudzie meny pri účtovaní o pohľadávkach a záväzkoch, ceninách, valutách, devízach, cenných papieroch, majetkových účastiach, vkladoch do základného imania, nehnuteľnostiach v zahraničí a ďalej o všetkých ostatných hodnotách, ktorých ocenenie je vyjadrené v cudzej mene.
podpis osoby zodpovednej za účtovný prípad a osoby zodpovednej za jeho zaúčtovanie; tieto podpisy možno nahradiť iným preukazným spôsobom.
Účtovné doklady vyhotovujú účtovné jednotky bez zbytočného odkladu zo zistení skutočností, ktoré sa nimi dokladajú.
Účtovné jednotky vykonávajú účtovné zápisy o účtovných prípadoch v českom alebo slovenskom jazyku; práva občanov na používanie materinského jazyka podľa osobitných predpisov5) nie sú dotknuté.
Účtovné jednotky účtujúce v podvojnej účtovnej sústave zostavujú účtový rozvrh, v ktorom uvedú syntetické účty podľa príslušnej účtovej osnovy potrebnej na zaúčtovanie všetkých účtovných prípadov.
knihu pohľadávok a záväzkov,
pomocné knihy o ostatných zložkách majetku a o záväzkoch z pracovnoprávnych vzťahov, pokiaľ pre ne majú použitie.
platbách, ktoré nie sú výdavkom vynaloženým na dosiahnutie, zabezpečenie a udržanie príjmov a nesmú ovplyvniť výsledok hospodárenia.
Účtovnú závierku v sústave podvojného účtovníctva tvoria
výkaz ziskov a strát; pri rozpočtových organizáciách výkaz o plnení rozpočtu,
Obchodné spoločnosti, na ktoré sa nevzťahuje odsek 1 a ktoré povinne vytvárajú základné imanie, a družstvá musia mať účtovnú závierku overenú audítorom, pokiaľ v roku predchádzajúcom roku, za ktorý sa táto závierka overuje,
výška ich čistého obratu (výnosy znížené o daň z pridanej hodnoty, prípadne daň z obratu, pokiaľ sú tieto dane súčasťou výnosov) bola viac ako 40 000 000,– Kčs, alebo
výška ich čistého obchodného imania bola viac ako 20 000 000,– Kčs.
Účtovné jednotky, ktoré musia mať účtovnú závierku overenú audítorom podľa § 20, vyhotovujú výročnú správu, ktorú ukladajú na orgáne ustanovenom osobitným predpisom. V prípade výročných správ ide o archiválie (pokiaľ budú uložené na obchodnom súde alebo na hospodárskej komore) a o ich ďalšom uložení rozhodne po uplynutí skartačnej lehoty príslušný archívny orgán.
Vo výročnej správe podľa odseku 1 je povinná účtovná jednotka uviesť najmä zverejňované údaje z účtovnej závierky, výrok audítora týkajúci sa účtovnej závierky, údaje o dôležitých skutočnostiach, ktoré sa vzťahujú na účtovnú závierku, a výklad o uplynulom a predpokladanom vývoji jej podnikania a jej finančnú situáciu.
Konsolidovanou účtovnou závierkou sa rozumie účtovná závierka obchodnej spoločnosti upravená o vzťahy vyplývajúce z jej majetkovej účasti v iných obchodných spoločnostiach.
Konsolidovanú účtovnú závierku zostavuje obchodná spoločnosť, ktorá má najmenej dvadsaťpercentnú majetkovú účasť v inej obchodnej spoločnosti, alebo ktorej oprávnenie na riadenie inej obchodnej spoločnosti vyplýva zo zmluvy alebo stanov bez ohľadu na výšku majetkovej účasti.
V účtovných závierkach obchodných spoločností, z ktorých sa zostavuje konsolidovaná účtovná závierka, sa musia použiť rovnaké spôsoby oceňovania majetku a záväzkov včítane rovnakých kurzov pre prepočet cudzích mien na česko-slovenskú menu.
pohľadávky a záväzky sa oceňujú ich nominálnymi hodnotami,
príchovky zvierat sa oceňujú vlastnými nákladmi, ak ich nemožno zistiť, reprodukčnými obstarávacími cenami.
Účtovné jednotky s výnimkou rozpočtových organizácií odpisujú hmotný majetok okrem zásob a nehmotný majetok okrem pohľadávok, pokiaľ osobitné predpisy neustanovujú inak. Neodpisujú sa pozemky a iný majetok vymedzený osobitnými predpismi.7)
Ak to umožňuje povaha hmotného majetku okrem zásob a peňažných prostriedkov v hotovosti, môžu účtovné jednotky vykonať inventarizáciu v dlhšej lehote, ktorá však nesmie prekročiť dva roky. Pri peňažných prostriedkoch v hotovosti musia účtovné jednotky vykonať inventarizáciu najmenej štyrikrát ročne.
Skutočné stavy majetku a záväzkov sa zisťujú fyzickou inventúrou pri majetku hmotnej povahy, prípadne nehmotnej povahy alebo dokladovou pri záväzkoch a pri ostatných zložkách majetku, pri ktorých nemožno vykonať fyzickú inventúru; tieto stavy sa zaznamenávajú v inventúrnych súpisoch, ktoré musí podpísať osoba zodpovedná za vykonanie inventarizácie.
Účtovné písomnosti a záznamy na technických nosičoch dát alebo mikrografické záznamy ich nahrádzajúce ukladajú účtovné jednotky podľa vopred ustanoveného poriadku oddelene od ostatných písomností do archívu a uschovávajú ich po dobu ďalej určenú uschovacími lehotami. Pred uložením do archívu musia písomnosti usporiadať pracovníci, ktorí ich používali na svoju prácu, a zabezpečiť proti strate, zničeniu alebo poškodeniu.
doklady o výdavkoch a príjmoch v hotovosti po dobu jedného roka po vykonaní daňovej revízie,
Opravy v účtovných dokladoch, účtovných knihách a v ostatných účtovných písomnostiach nesmú viesť k neúplnosti, nepreukázateľnosti a nesprávnosti účtovníctva.
Z dôvodov osobitného charakteru majetku môže ustanoviť osobitné postupy účtovania a z nich vyplývajúce obsahové vymedzenie položiek účtovnej závierky
pre rozpočtový úsek obrany Federálne ministerstvo financií v súčinnosti s Federálnym ministerstvom obrany,
pre ozbrojené bezpečnostné zbory a bezpečnostné služby federácie Federálne ministerstvo financií v súčinnosti s Federálnym ministerstvom vnútra,
pre ozbrojené bezpečnostné zbory republík Federálne ministerstvo financií v súčinnosti s ministerstvami financií republík a ministerstvami vnútra republík,
pre zbory nápravnej výchovy Federálne ministerstvo financií v súčinnosti s ministerstvami financií republík a ministerstvami spravodlivosti republík.
Postupy účtovania, usporiadanie položiek účtovnej závierky a obsahové vymedzenie týchto položiek a postupy na vykonanie konsolidácie účtovnej závierky ustanovené Federálnym ministerstvom financií pre oblasť bánk a pobočiek zahraničných bánk v odôvodnených prípadoch rozpracúva Štátna banka česko-slovenská v súčinnosti s Federálnym ministerstvom financií.
Orgány príslušné podľa osobitných predpisov9) môžu uložiť účtovným jednotkám pokutu za porušenie povinnosti podľa tohto zákona, ktoré malo za následok neúplnosť alebo nepreukázateľnosť alebo nesprávnosť účtovníctva, až do výšky 500 000,– Kčs, a pokiaľ toto porušenie povinnosti viedlo k nemožnosti zistenia daňového základu, až do výšky 1 000 000,– Kčs.
Najmä § 2 ods. 2 zákona č. 513/1991 Zb. Obchodný zákonník.
§ 8 ods. 1 písm. b) zákona č. 131/1989 Zb. o Zbierke zákonov.
§ 769 Obchodného zákonníka.
Zákon ČNR č. 531/1990 Zb. o územných finančných orgánoch.
§ 10 Účtovanie v cudzích menách